### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

[adresse] har valgt en ambitiøs vej på klimaområdet. Men langt hovedparten af drivhusgasserne som udledes i [adresse], er uden for Byrådets direkte indflydelse. Derfor er det essentielt at kommunen ikke kun går forrest mht. egen reduktion og omstilling, men i vid udstrækning hjælper borgere, fællesskaber og virksomheder med at bidrage til den fælles målsætning. [adresse] 2021-24 og Klimastrategi 2030 prioriterer derfor at fremme mulighederne for samskabelse, innovation og handling blandt borgere og virksomheder, så de er aktive og kompetente medspillere i den grønne omstilling af samfundet og skabelsen af fremtidens [adresse].

Et af [adresse] spor er Byggeri og Anlæg, hvor både materialer og aktiviteter medfører stor CO2 udledning. Målsætningen er øget bæredygtighed ved dels at sikre genanvendelse og minimal CO2 udledning i materialer og aktiviteter. Samtidig drejer det sig om at sikre strategisk byudvikling der i større skala sikrer fleksibilitet til fremtidige omdannelser og infrastruktur til understøttelse af muligheder for fremtidens energisystem mv.  For at fremme læring på området igennem partnerskaber er der i 2020 igangsat et pilotprojekt for bæredygtig byomdannelse af [adresse] 2. etape. [adresse] indgår i samarbejdet som myndighed på lokalplanområdet, men understøtter samarbejdet med ressourcer til understøttelse af partnerskabet via løbende aftaler og facilitering.

Pilotprojektet er udformet som en fælles erklæring mellem fire bygherrer, AffaldVarme og [adresse] om at understøtte målsætningerne:

* At byomdannelsen i identitet og tænkning er bæredygtig
* At byomdannelsen og den efterfølgende drift har et minimalt klimaaftryk og dermed understøtter Aarhus Kommunes målsætning om at være CO2-neutral i 2030
* At gennemtænkte helhedsløsninger for byomdannelsen understøttes via samarbejde på tværs af brancher og fagligheder
* At erfaringer fra byomdannelsen vil kunne inspirere og skabe grobund for bæredygtig byomdannelse og grøn vækst fremadrettet - både i [adresse] og ved parter

**Eventuelle input til hvem, hvad, hvordan og hvor mange ressourcer**

Inden for indsatsen om bæredygtigt byggeri er der ikke afsat midler til at arbejde med bæredygtighed i myndighedssporet. Samtidig opleves der stor interesse hos bygherrer for frivilligt samarbejde om bæredygtighed. Der foreslås derfor afsat en budgetramme på 1 mio. kr. over to år for at igangsætte flere af denne typer pilotprojekter, der kan sikre en udvikling der fremmer og understøtter frivillige bæredygtigheds-initiativer i lokalplanlægningen.

Processerne skal også følges op herefter i forbindelse med myndighedsbehandlingen. Erfaringen fra pilotprojektet viser indtil videre, at det er tidskrævende for Teknik og Miljø at igangsætte, facilitere, definere og styre projektet. Nye projekter vil kunne kræve flere ressourcer i skriveprocessen, ligesom større konkretisering i samarbejdsaftalerne, og dermed øget ambitionsniveauet vil øge ressourcetrækket.

Effekten af pilotprojekterne forventes at være, at der planlægges for mere bæredygtigt byggeri i henhold til klimastrategiens spor, og at der dermed sker en CO2-reduktion. Samtidig vil pilotprojekter kunne give læring til nye samarbejdsformer mellem [adresse], bygherrer mv., som er helt nødvendig for at lykkes med yderligere CO2-reduktion. En opgradering af samarbejdet om bæredygtighed i Byggeri og Anlæg vil også tydeliggøre den politisk opbakning over for bygherrer og byudviklingsaktører.

Kontaktperson fra partiet: Oscar Clausen, Sabine Frederiksen og Nils Toft

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.